《宿淮南岸一首》
宋代·王阮

一昔淮南岸，两旬扬子江。
山川总极目，天地偶为邦。
竟日师虞老，何年虏自降。
知心除是月，夜夜照蓬窗。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。